### Beslutningstema

Der tages beslutning om godkendelse af anbefalinger fra styregruppe for Mulighedsstudie for [adresse].

### Historik

Nicklas Holst for Medborgerhuset [adresse] indgik i Budget 2025.

Kommunalbestyrelsen godkendte den 28. november 2024 kommissorium for Mulighedsstudiet for Medborgerhuset [adresse] og frigav 300.000 kr. til processen.

### Sagsfremstilling

Der var i Budgetaftale 2025 afsat 300.000 kr. til et mulighedsstudie for området [adresse]. Nicklas Holst skulle bl.a. give et overblik over hvilke fysiske muligheder, der er for udviklingen af området hhv. en udvikling af medborgerhuset og en afklaring af, om der skal arbejdes med placering af almene boliger i området. Nicklas Holst er gennemført af en styregruppe med repræsentanter fra lokalråd, støttegruppe, DOMEA og Tønder Kommune.

Styregruppen har afholdt månedlige møder, og desuden har der været afholdt møder med lokale foreninger omkring Medborgerhuset om deres brug og perspektiver for huset. Processen og drøftelserne på tværs af aktørerne har omhandlet både indhold i det fremtidige Medborgerhus og hvordan den organisatoriske konstruktion bag medborgerhuset kan tilrettelægges fremadrettet. Dette for at foreninger og borgere på Rømø er sikret et socialt samlingssted - også for de næste generationer.

Processen bag og fokus i mulighedsstudiet er fra rådgiver løbende tilrettelagt i tæt samspil med styregruppen. Indledningsvist er medborgerhusets brug og funktionalitet undersøgt, efterfulgt af indsamling af ønsker og idéer til både huset og området. Disse input er brugt som grundlag for en række studier og drøftelser af mulige scenarier for et fremtidssikret medborgerhus. Studierne arbejder med udgangspunkt i de funktioner, som medborgerhuset skal indeholde. Der har været forskellige scenarier for nedrivning, nybyg og renovering - alle med det formål at sigte efter et miljømæssigt, økonomisk og socialt bæredygtigt medborgerhus.

Arbejdet i styregruppen har i høj grad haft fokus på, at processen kan forankres lokalt. Styregruppen har været enig i, at der efterfølgende mulighedsstudiet fortsat arbejdes videre, og at der er behov for en yderligere dialog omkring udviklingen af almene boliger i området. Der arbejdes ligeledes videre med at fastægge den fremtidige driftsmodel for Medborgerhuset.

Denne proces er nu gennemført og den samlede styregruppes anbefalinger er derfor som følger:
•  at der bakkes op om forslag til placering af almene boliger på den nuværende boldbane ved [adresse].
•  at der bakkes op om en placering af private udlejningsboliger nærmere bymidten
•  at der nedsættes en styregruppe bestående af repræsentanter fra Lokalrådet, Tønder Boligforening og Tønder Kommune med henblik på at udarbejde et alment boligprojekt ved [adresse]; dette også for at afdække og udvikle mulige synergieffekter mellem [adresse] og et kommende alment boligbyggeri på boldbanen. Dette arbejde afsluttes senest indenfor 2-3 år.
•  at der med Nicklas Holst lægges op til, at der udarbejdes en 10-årig driftsaftale, så der gives ro til Lokalrådet til at modne projektet og søge fonde. Dog er hensigten, at når forarbejdet med DOMEA er afsluttet, tages der endelig stilling til den fremtidige driftsøkonomiske model samt ejerskabsform for medborgerhuset. Udkastet til en ny driftsaftale vedlægges
•  at der lægges op til, at der sker en forbedring af klimaskærmen med udskiftning af vinduer og tagrender jf. baggrundsnotat. De samlede udgifter beløber sig til 525.000 kr.
•  at det undersøges, om der skal laves en ny ansøgning til Norlys for energirenovering, som lokalrådet tidligere har fået tilsagn om. I givet fald kan den kommunale finansiering af klimaskærmen fungere som medfinansiering til denne ansøgning.

Det udarbejdede mulighedsstudie og baggrundsnotat samt forslag til ny driftsaftale udarbejdet jf. styregruppens anbefaling er vedlagt.

### Økonomi

Der lægges op til, at der sker en forbedring af klimaskærmen med udskiftning af vinduer og tagrender jf. baggrundsnotat. De samlede udgifter beløber sig til 525.000 kr. Disse udgifter kan finansieres af midler fra [adresse], hvor der i 2025 er en pulje 3.844.416 kr., med baggrund det er for at understøtte Udviklingen af Rømø i forhold til beboerne.

### Indstilling Fagchefen for Klima, Plan og Udvikling indstiller,

at mulighedsstudiets anbefalinger godkendes,

af forslag til ny driftsaftale godkendes, og

at bevillingssag for renovering af klimaskærm efterfølger i kommende møde.

### Beslutning

Indstillingen godkendt.